S-6904/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 26. nóvember 2019, á hendur:

„N-kk-þgf A-kk-þgf P-kk-þgf, […] fyrir umferðarlagabrot með því að hafa, miðvikudaginn 29. ágúst 2018, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 19 ng/ml) um Arnarnesveg í Kópavogi, til móts við Hlíðarsmára, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi ákærða sönnuð. Verður hann því sakfelldur fyrir þá háttsemi, sem réttilega er heimfærð undir þágildandi ákvæði eldri umferðarlaga nr. 50/1987, en brot ákærða varða nú við samsvarandi ákvæði í núgildandi umferðarlögum nr. 77/2019, nánar tiltekið 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. laganna.

Ákærði er fæddur […] 1983. Samkvæmt framlögðu sakavottorði, dagsettu 20. nóvember 2019, á ákærði að baki sakaferil sem nær aftur til ársins 2003, en þar af hefur honum í eftirgreindum tilvikum verið gerð refsing fyrir sams konar brot og hann er sakfelldur fyrir í máli þessu. Með dómi 18. apríl 2012, var hann dæmdur til greiðslu sektar og tímabundinnar sviptingar ökuréttar, fyrir brot gegn lögum um ávana og fíkniefni og fyrir að aka undir áhrifum þess háttar efna. Með dómi 14. júní síðar sama ár var hann svo að nýju dæmdur til greiðslu sektar og tímabundinnar sviptingar ökuréttar, fyrir sams konar brot. Þau brot framdi hann 17. febrúar og 12. apríl 2012 og var því gerður hegningarauki við dóminn frá 18. apríl það ár. Með dómi 2. október sama ár var ákærði svo dæmdur til sektargreiðslu og tímabundinnar sviptingar ökuréttar, fyrir að aka undir áhrifum ávana og fíkniefna og sviptur ökurétti, en brotin framdi hann 28. júní 2012, eða eftir þann tíma sem fyrrgreindir dómar sama ár gengu. Með dómi 26. október 2015 var hann dæmdur í þrjátíu daga fangelsi og sviptur ökurétti ævilangt, fyrir brot gegn lögum um ávana og fíkniefni og akstur undir áhrifum þess háttar efna og sviptur ökurétti. Með dómi Héraðsdóms Reykjavíkur 16. mars 2016 var ákærði dæmdur í 75 daga fangelsi og ævilöng ökuréttarsvipting hans áréttuð, vegna sams konar brota sem hann framdi 15. desember 2015. Nú síðast var hann svo með dómi Héraðsdóms Reykjaness 15. febrúar 2017 dæmdur í fjögurra mánaða fangelsi m.a. fyrir akstur sviptur ökuréttindum og undir áhrifum ávana og fíkniefna, auk þess sem ökuréttarsvipting hans var áréttuð.

Við ákvörðun refsingar verður því við það miðað að ákærða sé nú gerð refsing í sjötta sinn fyrir akstur undir áhrifum ávana og fíkniefna og í fimmta sinn fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni málsins þykir refsing ákærða hæfilega ákveðin fangelsi í 165 daga.

Með vísan til 99. og 101. gr. umferðarlaga nr. 77/2019 er áréttuð ævilöng ökuréttarsvipting ákærða.

Ákærði greiði 105.928 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, N-kk-nf A-kk-nf P-kk-nf, sæti fangelsi í 165 daga.

Áréttuð er ævilöng ökuréttarsvipting ákærða.

Ákærði greiði 105.928 krónur í sakarkostnað.

B-kvk-nf V-kvk-nf

Ákærði greiði 105.928 krónur í sakarkostnað.

B-kvk-nf V-kvk-nf